Jelena Hrustaljova

**Jelena Hrustaljova**, () rođena 28. septembra 1980. u Krasnojarsku, u Krasnojarskom kraju, RSFSR, SSSR (danas Rusija), nekadašnja je kazahstanska, bjeloruska i ruska biatlonka. Prva je sportiskinja Kazahstana, koja je na Zimskim olimpijskim igrama osvojila medalju i to srebrnu na Igrama 2010. u kanadskom Vancouveru.

## Biografija 
Hrustaljova je karijeru započela kao članica ruske selekcije, a prvi veći međunarodni nastup je bilo Evropsko juniorsko prvenstvo u biatlonu 2000. godine u poljskom Zakopanu, kada je osvojila dvije zlatne medalje: jednu u ruskoj štafeti, a jednu u pojedinačnoj utrci, nakon čega u Hochfilzenu na Svjetskom juniorskom prvenstvu osvaja dvije srebrne medalje.

### Karijera 
Karijeru u seniorskim takmičenjima, nastavila je 2000. nastupajući za Bjelorusiju sve do 2003. kada se vraća u rusku selekciju, do 2006, kada prelazi u Kazahstanski biatlonski savez.

#### Olimpijske igre 
Jelena Hrustaljova je tri puta nastupila u biatlonskim takmičenjima na Zimskim olimpijskim igrama: Na ZOI 2002 nastupila je za Bjelorusiju, a ZOI 2010  i ZOI 2014 za Kazahstan. Na prvom nastupu u štafeti sa Olgom Nazarovom, Ljudmilom Lisenko i Jevgenijom Kucepalovom osvojila je sedmo mjesto ispred favorita njemačke štafete u sastavu Katrin Apel, Uschi Disl, Andrea Henkel i Kati Wilhelm sa zaostatkom od 3:06.6&nbsp;min i samo sedam promašaja isto koliko i njemačka štafeta, bez kaznenog kruga. Na sljedećim Igrama 2014. nije zabilježila značajnije rezultate.

#### Svjetska prvenstva 
Nastupila je na pet Svjetskih prvenstava od 2008-2013. ali nije osvojila ni jednu medalju. Najbolji plasman u pojedinačnim disciplinama, bilo je šesto mjesto na SP 2009. u južnokorejskom Pyeongchangu u utrci na 15&nbsp;km, bez promašaja i sa zaostatkom od 1:29&nbsp;min iza pobjednice Kathi Wilhelm. U štafetnim utrkama, najbolji plasman joj je bilo 13-o mjesto u  švedskom Östersundu na SP 2008. u štafeti sa Anom Lebjedjevom, Viktorijom Afanasjovom i Irinom Moševitinom.

#### Svjetski kup 
Prvi nastup u Svjetskom kupu, bio joj je 26. 12. 2001. u  sezoni 2001/02. u austrijskom Hochfilzenu u utrci na 7,5&nbsp;km kada je osvojila 36-o mjesto i plasirala se za potjeru narednog dana, u kojoj je zauzela 37-o mjesto. Najbolji rezultati u pojedinačnim disciplinama su: sedmo mjesto 23. 1. 2002. u utrci na 15&nbsp;km u italijanskom Antholzu; deseto mjesto 5. 1. 2008. na 7,5&nbsp;km u njemačkom Oberhofu, šesto mjesto u potjeri na 10&nbsp;km 2002. u Antholzu; u utrkama masovnog starta na 12,5&nbsp;km nastupila je samo jednom i to 28. 1. 2001. u Oberhofu kada je zauzela 28-o mjesto od ukupno trideset biatlonki.

### Azijske igre 
Na biatlonskim takmičenjima Azijskih igara u dva nastupa na AI 2007. i AI 2011. osvojila je četiri medalje, od kojih dvije u pojedinačnim utrkama, a dvije u štafeti. Zlatne medalje osvojila je na igrama u Almatiju 2011. i to u utrci na 15&nbsp;kmi štafeti sa Marinom Lebjedjevom, Olgom Poltoranjinom i Irinom Moševitinom.

### Prestanak karijere 
## Nagrade 
Dobitnica je ruske sportske nagrade "Počasni majstor sporta Rusije" i kazahstanske "Počasni majstor sporta Kazahstana" koju je dobila 2010. godine.

## Napomene 
## Vanjski linkovi 
* 
* 

## Reference 
Kategorija:Rođeni 1980.
Kategorija:Živi ljudi
Kategorija:Biografije, Krasnojarsk
Kategorija:Ruski biatlonci
Kategorija:Bjeloruski biatlonci
Kategorija:Kazahstanski biatlonci
Kategorija:Bjeloruski olimpijci u biatlonu
Kategorija:Kazahstanski olimpijci u biatlonu
Kategorija:Biatlonci na Zimskim olimpijskim igrama 2002.
Kategorija:Biatlonci na Azijskim igrama 2007.
Kategorija:Biatlonci na Zimskim olimpijskim igrama 2010.
Kategorija:Biatlonci na Azijskim igrama 2011.
Kategorija:Biatlonci na Zimskim olimpijskim igrama 2014.
Kategorija:Osvajači srebrne medalje na Olimpijskim igrama (Kazahstan)
Kategorija:Osvajači medalja na Zimskim olimpijskim igrama 2010.
Kategorija:Zaslužni majstori sporta Kazahstana
Kategorija:Zaslužni majstori sporta Rusije